section_heading: Povijest
paragraph_text: Nakon 1945. odlukom vlasti iz Beograda u Jugoslaviji se nakon 1945, gase svi športski klubovi, a umjesto njih se stvaraju široka fiskulturna društva. Lošinj je tada još bio u okupacijskoj zoni B pod vojnom upravom Jugoslavenske armije, postojeći klubovi nisu ugašeni nego su lokalni igrači jednostavno nastavili igrati u klubovima s novim nazivima. Pri kraju rata autohtona populacija stvara momčadi po mjestima i kvartovima: Squero, Prico, Lussinpiccolo, Lussingrande. Onda vlast službeno pokreće fiskulturna društva u kojima nastavljaju igrati igrači prijašnjih klubova: Omladina, Radnici i Mar-Bar, odnosno kasnije Jadran i Brodograditelj, a u gradu je igrao i klub Garnizona JNA. U jesen 1952. godine Jadran i Brodograditelj ujedinjavaju se u reprezentaciju grada pod imenom Sportsko Društvo Lošinj. Godine 1962. odigrano je prvo i jedino prvenstvo Kvarnerskih otoka koje je osvojio upravo SK Lošinj, što je zapamćeno kao najveći uspjeh u povijesti kluba. Od 1963. na Lošinju često zimuju poznati klubovi u potrazi za dobrim uvjetima treninga, a najčešći gosti su NK Rijeka i zagrebački Dinamo.